मां : (सुनी-अनसुनी करिऐ) जज साह्‌ब ने खीरी बेल्लै मिगी आक्खेआ हा, गंगा, तू की रोन्नी ऐ ? अत्थरूं पूंजी लै, सुखै कन्ने तेरे दो-दो पत्तर जुआन न, आग्याकार न। होनहार न। उन्दा कदें नेईं सम्भने आला हिरख ते अनदिक्खी सेवा तुगी मेरा चेता तोड़ी नेईं औन देग। ते में सच्चें गै अत्थरूं पूंजी ले। मेरा सिरा दा साई मिगी सदा लेई छोड़िऐ जा करदा हा। पर में थोआड़े दौनें पासै दिक्खियै सबर करी लेआ। (रोहऐ) पर मिगी के पता हा जे इक दिन...।